СКМ-ЗП-РУ-04/01   
Бр.19-\_\_\_\_\_\_/1  
Дата: 29.9.2025



Еднодневен семинар на тема:

**CONTENT REPURPOSING: КАКО ЕДНА КАМПАЊА ДА ЈА ПРЕТВОРИТЕ ВО МЕСЕЦИ СОДРЖИНА**

15.10.2025 година (среда)  
10:00 – 15:00 часот

Сала 1, 5-ти кат, Стопанска комора на Северна Македонија

Конзистентноста и континуитетот во креирањето на содржина во денешно време се клучни фактори за остварување на долгорочни врски и ефикасна комуникација со целната публика. Потребата за содржина на публиката постојано расте, а со тоа и неопходноста за помасовна и поредовна продукција на содржини. Со правилна методологија, една кампања може да се претвори во десетици содржински парчиња - од статични објави, преку видеа и reels, до инфографици, статии или email њузлетери.   
Во насока на пренесување на овие знаења за ефикасно управување со маркетинг кампањите, Стопанската комора на Северна Македонија на 14 октомври 2025 година го организира семинарот: „Content Repurposing: Како една кампања да ја претворите во месеци содржина“ кој во себе ја носи филозофијата на модерниот маркетинг, а тоа е потпирање на стратегија на паметно пренаменување на содржини.

Овој пристап на прилагодување на содржина им го олеснува на компаниите и организациите процесот на креирање на нови парчиња содржина, им обезбедува конзистентност и континуитет на долг рок, во исто време задржувајќи ги бренд идентитетот, тонот на комуникација и насоката на комуникација на брендовите.

**Семинарот е наменет** **за** маркетери, претприемачи и креатори на содржина кои сакаат да ја зголемат видливоста и долготрајноста на своите кампањи преку стратешко реупотребување на содржината.

**Главната цел на семинарот** е да се прикаже процесот преку кој од една креативна идеја, може да се извлече максимална вредност и да се создадат повеќе формати на содржина прилагодени за различни канали, целни групи и маркетинг цели.

По завршувањето на сесијата, учесниците ќе бидат подготвени да:

* препознаат кои елементи од кампањата може да се реупотребат,
* употребат техники и методи за пренамена за да ја преработат селектираната содржина,
* да адаптираат содржина за различни канали според потребите и интересите на целната публика (Instagram, LinkedIn, TikTok, Newsletter, Blog и сл.),
* да ја распоредат содржината во календар за повеќемесечна комуникација,
* да создадат уникатен систем со кој еден проект ќе носи подолготрајна вредност.

Семинарот е соодветен за претставници на комуникациски и маркетинг сектори. Посетителите е неопходно на семинарот да понесат лап топ за активно учество во праткитчниот дел.

**ПРОГРАМА**

**I дел: Основи на Content Repurposing**

* Што значи пренаменување на содржина?
* Зошто брендовите во светот започнуваат да пренаменуваат?
* Зошто пренаменување не е исто со реобјавување на содржина?
* Како пренаменувањето влијае на перцепцијата за брендот?

**II дел: Процес на пренамена на содржина**

* + Анализа на кампања – селекција на клучни пораки
  + Дефинирање на content pillars (столбови на комуникација)
  + Дефинирање на формати на содржина
  + Развој на комуникациски план
  + Студија на случај: Комуникациски план со пренаменета содржина

**III дел: Техники за пренамена на содржина**

* Развој на содржини од промотивно видео
* Развој на содржини од блог пост
* Развој на содржини од Instagram пост
* Алатки за автоматизација и организација на содржини

**IV дел: Практична примена на Content Repurposing**

* Практична вежба: Изработка на Content Repurposing кампања за сопствен бренд
* Фидбек сесија и насоки за унапредување

**Предавач:**

**- Ива Дујак Ѓурѓиќ** e Доктор на науки од областа на маркетингот, со специјализација дигитален маркетинг. Основач и директор на маркетинг агенцијата MOVEMENT, маркетинг експерт со повеќе од 16 години работно искуство во развој на стратегии и кампањи за бројни интернационални и локални брендови.

За сите учесници на семинарот ќе биде обезбедено:

* работни материјали во електронска верзија;
* ручeк и освежување;
* сертификат за учество на семинарот.

***Последен рок за пријавување: 13 октомври 2025 година.***